Babelscape/SREDFM huggingface dataset:
Νότια Ευρώπη

thumb|350px|right|Οι χώρες που συγκαταλέγονται στην Νότια Ευρώπη.

Η Νότια Ευρώπη είναι γεωγραφικός όρος με τον οποίο αποκαλείται το νότιο τμήμα της ευρωπαϊκής ηπείρου. 

Στην Νότια Ευρώπη Σύμφωνα με τον Οργανισμό Ηνωμένων Εθνών (Ο.Η.Ε.) τα κράτη που συγκαταλέγονται στην Νότια Ευρώπη είναι: οι χώρες πού βρίσκονται παράκτια της Μεσόγειου Θάλασσας (Αλβανία, Βατικανό, Βοσνία και Ερζεγοβίνη, Ελλάδα, Ισπανία, Ιταλία, Κύπρος, Μάλτα, Μαυροβούνιο, Μονακό.) 

Kαθώς και οι χώρες της Ιβηρικής και της Ιταλικής χερσονήσου που δεν βρέχονται από αυτήν (Ανδόρα, Πορτογαλία - Άγιος Μαρίνος, Βατικανό), ενώ επίσης και οι μεσόγειες Βαλκανικές χώρες, Βόρεια Μακεδονία και Σερβία. Καμιά φορά στην σύσταση της νότιας Ευρώπης συμπεριλαμβάνονται και η Κροατία, η Σλοβενία και το ευρωπαϊκό τμήμα της Τουρκίας.
Εγκεφαλικό κρανίο

<br>

Εγκεφαλικό κρανίο ονομάζεται το μέρος του κρανίου που σχηματίζει την κοιλότητα μέσα στην οποία βρίσκεται προστατευμένος ο εγκέφαλος. Σχηματίζεται από το μετωπιαίο οστό, το ινιακό, δύο βρεγματικά, δύο κροταφικά, δύο ηθμοειδή και δύο σφηνοειδή, επί συνόλου δέκα οστά. Ο όγκος της κοιλότητας του εγκεφάλου στον ενήλικα κυμαίνεται από 1200 έως 1700 κυβικά εκατοστά. 

Τα οστά του εγκεφαλικού κρανίου κατά την εμβρυϊκή και πρώιμη παιδική ηλικία είναι ανεξάρτητα, αλλά στον ενήλικα έχουν συνοστεωθεί, έχουν δηλαδή ενωθεί στέρεα μεταξύ τους, και ανάμεσά τους διακρίνονται μόνο οι ραφές, κατά μήκος των ορίων τους. 

Τον εγκέφαλο, εκτός από το εγκεφαλικό κρανίο, προστατεύουν οι μήνιγγες, οι οποίες βρίσκονται μεταξύ των οστών και της εγκεφαλικής φαιάς ουσίας.
Φαιά ουσία

Η Φαιά ουσία αποτελεί μέρος του Κεντρικού Νευρικού Συστήματος των σπονδυλωτών που περιέχει τα σώματα των νευρικών κυττάρων τα οποία και δίνουν στο υλικό ένα γκρι χρώμα, σε διάκριση του λευκού των ινών. Η φαιά ουσία περιέχει, μεταξύ άλλων κυττάρων, τους νευρώνες, κυτταρικά σώματα και μεγάλο τμήμα νευραξόνων, το οποίο συνεχίζει στη λευκή ουσία (νευρικά κύτταρα), ενώ το γκριζωπό της χρώμα το οφείλει στο ότι μέσα σε αυτή βρίσκονται σε μεγάλη συγκέντρωση και τα σώματα των κυττάρων αυτών. Αντίθετα, η λευκή ουσία σχηματίζεται κυρίως από την συνέχεια των νευραξόνων. 

Στον εγκέφαλο η φαιά ουσία βρίσκεται εξωτερικά, κυρίως, και σχηματίζει τις έλικες και τις αύλακες της επιφάνειας του εγκεφάλου. Μικρότερες μάζες από φαιά ουσία βρίσκονται και στο εσωτερικό του εγκεφάλου, σχηματίζοντας δομές μέσα στη λευκή ουσία, οι οποίες ονομάζονται εγκεφαλικοί πυρήνες.

Αντίθετα με τον εγκέφαλο, στο νωτιαίο μυελό η φαιά ουσία βρίσκεται σε εσωτερική διάταξη σε σχήμα Η (κατά διατομή) σχηματίζοντας μια στήλη στο κέντρο, περιβαλλόμενη από τη λευκή ουσία του νωτιαίου μυελού, κατά μήκος του.
*Ο λεγόμενος συντονισμός γίνεται στη φαιά ουσία του κεντρικού νευρικού συστήματος.

Κατηγορία:Νευρικό σύστημα
Κατηγορία:Εγκέφαλος
Χαθίντο Μπεναβέντε

Ο Χαθίντο Μπεναβέντε ι Μαρτίνεθ ("Jacinto Benavente y Martínez", 12 Αυγούστου 1866 - 14 Ιουλίου 1954) ήταν ένας από τους σπουδαιότερους Ισπανούς δραματουργούς του 20ού αιώνα. 

Γεννήθηκε στη Μαδρίτη, γιος ενός διάσημου παιδιάτρου. Επέστρεψε το θέατρο στην πραγματικότητα μέσω της κοινωνικής κριτικής. Ο στομφώδης και δημαγωγικός στίχος έδωσε τη θέση του στην πρόζα, το μελόδραμα στην κωμωδία, η τυπική φόρμα στην εμπειρία, η παρορμητική δράση στον διάλογο και τα εγκεφαλικά παιχνίδια. Ο Μπενεβέντε επέδειξε ενδιαφέρον για την αισθητική και αργότερα για την ηθική. 

Το 1922 του απονεμήθηκε το Βραβείο Νόμπελ Λογοτεχνίας "για τον χαρούμενο τρόπο με τον οποίο συνέχισε τις λαμπρές παραδόσεις της Ισπανικής δραματουργίας."

Υπήρξε φιλελεύθερος μοναρχικός και κριτικός απέναντι στο Σοσιαλισμό. Υποστήριξε διστακτικά το καθεστώς του Φράνκο ως το μόνο βιώσιμο εναλλακτικό σε ό,τι αυτός θεωρούσε το καταστροφικό δημοκρατικό πείραμα της περιόδου 1931 - 1936.

Ο Μπεναβέντε πέθανε στο Αλντεαενθάμπο ντε Εσκαλόνα (Τολέδο) στις 14 Ιουλίου 1954, σε ηλικία 87 ετών. Δεν παντρεύτηκε ποτέ. Σύμφωνα με πολλές πηγές ήταν ομοφυλόφιλος.
Surveyor 2

Ο Surveyor 2 ("επιθεωρητής") ήταν το διαστημικό σκάφος της δεύτερης κατά σειρά αποστολής στα πλαίσια του ομώνυμου προγράμματος για την εξερεύνηση της Σελήνης. Εκτοξεύτηκε στις 20 Σεπτεμβρίου 1966, και έφτασε στην επιφάνεια της σελήνης στις 23 Σεπτεμβρίου 1966.
Τηλλυρία

Η Τηλλυρία είναι ορεινή χερσόνησος της Κύπρου στο βορειοδυτικό μέρος του νησιού ανάμεσα στον Kόλπο Χρυσοχούς και τον Kόλπο του Μόρφου, και έχει μήκος 6 χιλιόμετρα και πλάτος 30. Το μεγαλύτερο μέρος της βρίσκεται ειναι στην επαρχια Λευκωσίας, ενώ μέρος της στην Πάφου και στην Κατεχόμενη Κύπρο. Στην περιοχή της Τηλλυρίας βρίσκεται και το χωριό των Κοκκίνων η μόνη κατεχόμενη περιοχή που είναι περίκλειστη από εδάφη της Κυπριακής Δημοκρατίας.

Η μορφολογία του εδάφους είναι απότομα ορεινή με υψόμετρο μέχρι και 800 μέτρα σε μικρή απόσταση από τα παράλια. Τα χωριά της Τηλλυρίας είναι ο Κάτω Πύργος, το μεγαλύτερο, Πάνω Πύργος, Παχύαμμος, Πηγαίνια, Πωμός, Παλιάμπελα, Κόκκινα, Αμμαδιές, Ξερόβουνος, Λουτρός, Λιμνίτης, Γαληνή, Ποταμός του Κάμπου , Άγιο Γιωργούδι, Άγιος Θεόδωρος, Σελέμανι , Άγιος Ιωάννης , Αλεύκα, Βαρίσεια, Μανσούρα, Μοσφιλερή (Μοσφίλι) , Σελλάδιν τ΄Άππη, και Χαλερί. 

Τον Αύγουστο του 1964 έγινε επιδρομή και βομβαρδισμός από την Τουρκική αεροπορία. Τα Κόκκινα ήταν τουρκοκυπριακός θύλακας και οι Τουρκοκύπριοι τα χρησιμοποιούσαν για λαθραίες εισαγωγές όπλων και στρατιωτών στην Κύπρο από την Τουρκία. Αρχές Αυγούστου δυνάμεις της Εθνικής Φρουράς επιτέθηκαν στον θύλακα με διαταγή του Γρίβα. Η ενέργεια αυτή ήταν αμφιλεγόμενη, διότι ταυτόχρονα διεξάγονταν διαπραγματεύσεις για το σχέδιο Άτσεσον. Η Τουρκία αντέδρασε βίαια βομβαρδίζοντας τις ελληνοκυπριακές θέσεις και τα χωριά με βόμβες ναπάλμ. Από τους βομβαρδισμούς σκοτώθηκαν 55 άνθρωποι (Κύπριοι και Έλληνες), μεταξύ των οποίων 28 πολίτες, ενώ τραυματίστηκαν 125 (69 στρατιώτες και 56 πολίτες).

Η περιοχή της Τηλλυρίας εκκλησιαστικά υπάγεται στην Ιερά Μητρόπολη Κύκκου και Τηλλυρίας και στην Χωροεπισκοπή Αρσινόης.
Στρουμπί

Το Στρουμπί είναι κοινότητα της επαρχίας Πάφου στην Κύπρο.
Άρης Ταταρούνης

Ο Άρης Ταταρούνης (4 Μαΐου 1989) είναι Έλληνας καλαθοσφαιριστής. Διαθέτοντας ύψος 1,92 μέτρα, αγωνίζεται ως Point Guard και Shooting Guard.
Κίραν Ντεσάι

Η Κίραν Ντεσάι ("Kiran Desai") (γεν. 3 Σεπτεμβρίου 1971) είναι Ινδή συγγραφέας με Ινδική υπηκοότητα και μόνιμος κάτοικος των ΗΠΑ. Το μυθιστόρημα της "Η κληρονομιά της απώλειας" κέρδισε το Βραβείο Μπούκερ 2006 και το Βραβείο Μυθοπλασίας "National Book Critics Circle". Είναι κόρη της επιφανούς συγγραφέως Ανίτα Ντεσάι.
Κατάθλιψη

Η κατάθλιψη είναι κατάσταση έντονης θλίψης και μελαγχολίας του ανθρώπου, η οποία συνήθως ακολουθεί ένα δυσάρεστο για αυτόν γεγονός (π.χ. ερωτική απογοήτευση, απώλεια αγαπημένου προσώπου, ασθένεια, απόλυση από εργασία). Στην ψυχιατρική επιστήμη συχνά ταυτίζεται με την Κλινική Κατάθλιψη, ψυχική νόσο με συμπτώματα που κατά κανόνα διαρκούν πάνω από δυο εβδομάδες και είναι τόσο σοβαρά ώστε διαταράσσουν την ικανότητα του ατόμου να λειτουργεί ομαλά στην καθημερινή του ζωή. Ο όρος χρησιμοποιείται επίσης για να περιγράψει το τέταρτο στάδιο του μοντέλου Κιούμπλερ-Ρος για την αποδοχή του θανάτου. μικρογραφία|255x255εσ
Αν και όσοι έχουν κατάθλιψη δεν την βιώνουν όλοι με τον ίδιο τρόπο, μερικά από τα πιο συνήθη συμπτώματά της είναι τα παρακάτω: 

* Διαρκής λύπη
* Απογοήτευση / αποθάρρυνση
* Απώλεια ενδιαφερόντων
* Αδυναμία ευχαρίστησης
* Αίσθημα αποτυχίας
* Αίσθημα αβοηθητότητας
* Αίσθημα αχρηστίας
* Ενοχές
* Αρνητική στάση απέναντι στον εαυτό
* Μειωμένη ικανότητα συγκέντρωσης, κακή μνήμη
* Σκέψεις θανάτου ή αυτοκτονίας
* Κούραση / έλλειψη ενεργητικότητας, βραδύτητα
* Προβλήματα ύπνου
* Διαταραγμένη όρεξη (απώλεια / αύξηση βάρους) .
Κάποιες φορές η κατάθλιψη είναι η ίδια σύμπτωμα ασθένειας (π.χ. υποθυροειδισμός, νόσος Άντισον) ή παρενέργεια χρήσης φαρμακευτικής αγωγής ή εξαρτησιογόνων ουσιών.
Πολύβιος Δημητρακόπουλος

Ο Πολύβιος Δημητρακόπουλος (1864 - 28 Ιουλίου 1922) ήταν Έλληνας θεατρικός συγγραφέας, ποιητής, μυθιστοριογράφος, δημοσιογράφος και εκδότης. Ήταν γνωστός επίσης με το γαλλικό φιλολογικό ψευδώνυμο Αρκάς (Πολ Αρκάς).
Εκκλησία των Πιστών

Η Εκκλησία των Πιστών (ή Συνάθροιση των Πιστών) είναι μια χριστιανική εκκλησία, που τείνει να ακολουθήσει τις διδασκαλίες του Ουίλλαμ Μάρριον Μπάρνχαμ (1909-1965), ενός "εργάτη του ευαγγελίου" που μερικοί συνδέουν με το Κίνημα της Έσχατης Βροχής, ένα Πεντηκοστιανό κίνημα που άρχισε μετά από τον Δεύτερο Παγκόσμιο Πόλεμο.

Το έργο που άφησε ο Μπάρνχαμ λέγεται "Μήνυμα", οπότε οι "Πιστοί" αναφέρονται και ως "Πιστοί του Μηνύματος". Ο Μπάρνχαμ δεν συμπάθησε τις οργανώσεις και τα δόγματα έτσι δεν ίδρυσε ούτε σύστησε ποτέ την ίδρυση παγκόσμιου οργανισμού για τη διακονία του.
Υπουργείο

Με την ονομασία Υπουργείο χαρακτηρίζεται ανώτατη κεντρική υπηρεσία της Δημόσιας Διοίκησης, της οποίας προΐσταται Υπουργός, που τυγχάνει πρόσωπο της εμπιστοσύνης του Πρωθυπουργού της χώρας. 

Κάθε χώρα διατηρεί κάποιο αριθμό υπουργείων ανάλογα των αναγκών της Δημόσιας Διοίκησης, όπου κάθε ένα έχει εξειδικευμένο τομέα δράσης. Τα υπουργεία των διαφόρων χωρών ποικίλλουν πολύ μεταξύ τους, αν και τις περισσότερες φορές απαντώνται ως κοινά, κυρίως τα βασικά όπως των Εξωτερικών, Οικονομικών, της Εθνικής Άμυνας, κ.λπ. Μερικές χώρες όπως η Ελβετία, οι Φιλιππίνες και οι Ηνωμένες Πολιτείες Αμερικής δεν χρησιμοποιούν το όρο "υπουργείο" για τις κυβερνητικές υπηρεσίες τους αλλά απλά τα καλούν «τμήματα». Στο Χονγκ Κονγκ χρησιμοποιείται ο όρος "γραφείο".
Μάνρα Νήσος

Η Μάνρα Νήσος είναι το νοτιοανατολικότερο από τα Νησιά Φοίνικα. Βρίσκεται 495 χλμ. νότια του ισημερινού, 1.111 χλμ. βόρεια του Πάγκο Πάγκο (διοικητική πρωτεύουσα της Αμερικανικής Σαμόα), και 111 χλμ. ανατολικά της Νήσου Χαλλ. Με τα νησιά Εντέρμπουρυ, Μπίρνι και Φοίνικα σχηματίζει έναν σταυρό (σαν τον Σταυρό του Νότου που βοηθά στον προσανατολισμό προς τον νότο στο νότιο ημισφαίριο), με το Εντέρμπουρυ 152 χλμ. στα βόρεια, το Μπίρνι στα βορειοδυτικά και το Φοίνιξ στα βορειοανατολικά να απέχουν το καθένα 102 χλμ. από την Μάνρα.
Ύφαλος Καροντελέτ

Ο Ύφαλος Καροντελέτ είναι ένας ύφαλος με σχήμα πετάλου στα Νησιά Φοίνικα στην Δημοκρατία του Κιριμπάτι. Βρίσκεται 106 χμ νοτιοανατολικά της Ατόλλης Νικουμαρόρο και έχει ελάχιστο βάθος 1,8 μέτρα. Έχει μήκος περίπου 1,5 χμ και η θάλασσα περιστασιακά σπάει πάνω από τον ύφαλο.

Ο ύφαλος πήρε το όνομα του από το πλοίο που τον ανάφερε, που δεν ήταν το USS Καροντελέτ. Αναφερόταν ως Ύφαλος Καροντελέτ προτού το USS Καροντελέτ ονομαστεί και τεθεί σε υπηρεσία, όπως επισημαίνεται σε μια αναφορά από την εναέρια αναζήτηση για την Αμέλια Έρχαρτ από τις 16 Ιουλίου 1937.

Οι πολλές θέσεις του Υφάλου Γουΐνσλοου, που επισήμανε ο Ρόμπερτ Λούις Στήβενσον, μπορεί να οφείλονται λόγω της σύγχισης της θέσης του Υφάλου Καροντελέτ με τον Ύφαλο Γουΐνσλοου.
Σέσκλο

Το Σέσκλο είναι ένας από τους αρχαιότατους νεολιθικούς οικισμούς της Θεσσαλίας, που κατοικήθηκε για πρώτη φορά στην αρχή της 7ης χιλιετίας (6800 π.Χ) και ερημώθηκε λίγο πριν το τέλος της 5ης χιλιετίας π.Χ (4.400 π.Χ). 

Ο νεολιθικός οικισμός του Σέσκλου βρίσκεται νοτιοανατολικά από το σύγχρονο ομώνυμο χωριό και απέχει 14 χιλιόμετρα από την πόλη του Βόλου. Ο οικισμός αναπτύχθηκε στο λοφώδες περιβάλλον κοντά στον Παγασητικό κόλπο και τη λίμνη Κάρλα. Σημαντικό ρόλο στην επιλογή της θέσης από τους πρώτους κατοίκους της διαδραμάτισε η γεωμορφολογία της ευρύτερης περιοχής, με τα βαθιά ρέματα και τους χαμηλούς λόφους με τη μεγάλη αποστραγγιστική ικανότητα.
Βάλτερ Χόλενβεγκερ

Ο Βάλτερ Χόλενβεγκερ (γερμ.: "Walter Jacob Hollenweger", 1927 - 10 Αυγούστου 2016) ήταν Ελβετός θεολόγος και συγγραφέας, που αναγνωρίζεται ως αυθεντία του Πεντηκοστιανισμού παγκοσμίως. Τα δύο πιο γνωστά βιβλία του είναι τα "Το Pentecostals" (1972) και "Pentecostalism: Origins and Developments Worldwide" (1997). Αρχικά, o Χόλενβεγκερ έδρασε ως ο ποιμένας σε μια Πεντηκοστιανή ιεραποστολή (1949-1958), αλλά το 1962 εντάχθηκε στην Ελβετική Μεταρρυθμισμένη Εκκλησία.

Το 1955 ξεκίνησε σπουδές στη Σχολή της Θεολογίας του Πανεπιστημίου της Ζυρίχης. Έγραψε τη δεκάτομη διδακτορική διατριβή "Εγχειρίδιο του Πεντηκοστιανού Κινήματος" ("Handbuch der Pfingstbewegung") που δημοσιεύθηκε το 1966. Ο πυρήνας αυτής της εργασίας δημοσιεύθηκε σε διάφορες γλώσσες και αποτέλεσε έργο αναφοράς για τον Πεντηκοστιανισμό. Οι πολυάριθμες δημοσιεύσεις του Χόλενβεγκερ τα επόμενα χρόνια τον έκαναν έναν από κυριότερους ειδικούς του Πεντηκοστιανισμού.

Ο Χόλενβεγκερ υπηρέτησε ως ο πρώτος Γραμματέας του "Ευαγγελισμού στο Τμήμα της Παγκόσμιας Ιεραποστολής" και του "Ευαγγελισμού του Παγκόσμιου Συμβουλίου των Εκκλησιών" από το 1965 έως το 1971, ενώ συνέχισε να είναι υπέρμαχος και συνήγορος του οικουμενισμού των Εκκλησιών της Πεντηκοστής. Από το 1971 ως το 1989 ο Χόλενβεγκερ ήταν καθηγητής Ευαγγελισμού στο Πανεπιστήμιο του Μπέρμιγχαμ και στο Κολλέγιο Selly Oak στο Μπέρμιγχαμ.

Το Κέντρο Χόλενβεγκερ στο Πανεπιστήμιο VU του Άμστερνταμ, έχει ονομαστεί προς τιμή του Χόλενβεγκερ, και είναι μια ακαδημαϊκή πλατφόρμα στο χώρο των Πεντηκοστιανών/Χαρισματικών μελετών, που παρέχει δυνατότητες μελέτης του Πεντηκοστιανισμού σε επίπεδο "MA" και "PhD" (θεολογία, θρησκευτικές μελέτες, ανθρωπολογία της θρησκείας).
Ιάκωβος Τσακαλίδης

Ο Ιάκωβος Τσακαλίδης (γεννήθηκε 10 Ιουνίου 1979) είναι Ελληνογεωργιανός πρώην καλαθοσφαιριστής. Αγωνιζόταν στη θέση του σέντερ, έχοντας σαν πλεονέκτημα το ύψος 218 εκ. και βάρος 132 κ. Η καριέρα του διήρκεσε δώδεκα χρόνια, από το 1996 έως το 2008.
Ενιαίον Κόμμα

Το Ενιαίον Κόμμα ήταν ένα κυπριακό πολιτικό κόμμα με πρόεδρο τον Γλαύκο Κληρίδη.
Βασίλης Λυπηρίδης

Ο Βασίλης Λυπηρίδης, γεννημένος την 1η Ιανουαρίου 1967, είναι Έλληνας πρώην διεθνής καλαθοσφαιριστής. Αγωνιζόταν στη θέση του πάουερ φόργουορντ.
Τάκης Ευδόκας

Ο Τάκης Ευδόκας (1928-12 Φεβρουαρίου 2020) ήταν Κύπριος ψυχίατρος, συγγραφέας και πολιτευτής. Γεννήθηκε το 1928 στην Πάχνα της Λεμεσού.
Θράσος Καστανάκης

Ο Θράσος Καστανάκης (Ταταύλα Κωνσταντινούπολης, 23 Δεκεμβρίου 1901 − Παρίσι, 17 Μαρτίου 1967) ήταν Έλληνας συγγραφέας.
Γιάννης Αναστασίου

Ο Γιάννης Αναστασίου (Άρτα, 5 Μαρτίου 1973) είναι Έλληνας διεθνής παλαίμαχος ποδοσφαιριστής και νυν προπονητής.
Ορόνα Νήσος

Η Ορόνα Νήσος ή Χαλλ Νήσος είναι ένα από τα Νησιά Φοίνικα και βρίσκεται 461 χλμ. νότια του ισημερινού, 93 χλμ. δυτικά της Νήσου Μάνρα, 250 χλμ. ανατολικά της Νήσου Νικουμαρόρο και 1055 χλμ. βόρεια της Άπια, της πρωτεύουσας της Σαμόα.
Λίρα Αιγύπτου

thumb|150px
Η Λίρα Αιγύπτου (gunaih "el-Gunaih el-Maṣrī") αποτελεί το εθνικό νόμισμα του κράτους της Αιγύπτου. Υποδιαιρείται σε 100 "κιρς" (αραβικά: قرش}}, πιάστρες (piastres) ή 1000 "μαλίμ" , αραβικά مليم (milliemes).

Ο κωδικός ISO 4217 είναι EGP. Τοπικά χρησιμοποιείται και η συντομογραφία LE ή L.E., που σημαίνει "livre égyptienne" (στα γαλλικά, αιγυπτιακή λίρα) . Λιγότερο συχνά χρησιμοποιούνται και τα σύμβολα E£ και £E .
Κώστας Γείτονας

Ο Κώστας Γείτονας (1939) είναι Έλληνας πολιτικός.
Αντώνης Γιαννίδης

Ο Αντώνης Γιαννίδης (πραγματικό όνομα: Αντώνης Ιωαννίδης, Ταταύλα Κωνσταντινούπολης, 1901 – Μόσχα, 1968) ήταν Έλληνας ηθοποιός.
Ιερά Αρχιεπισκοπή Κύπρου

Η Ιερά Αρχιεπισκοπή Κύπρου ή αλλιώς Αρχιεπισκοπή Νέας Ιουστινιανής και πάσης Κύπρου ανήκει στην Εκκλησία της Κύπρου. Έχει Επισκοπική Περιφέρεια η οποία καλύπτει περιοχές γύρω από την έδρα της και ανήκουν κυρίως στην επαρχία Λευκωσίας. Ιδρυτής, προστάτης και πρώτος Προκαθήμενος υπήρξε ο Απόστολος Βαρνάβας το 45 μ.Χ.

Η έδρα της Ιέρας Αρχιεπισκοπής βρίσκεται στην Παλιά Λευκωσία απέναντι από το Παγκύπριο Γυμνάσιο. Ο Αρχιεπίσκοπος Κύπρου έχει μια μακρά ιστορία η οποία είναι συνυφασμένη με την ιστορία του νησιού, τους εθνικούς αγώνες και θυσίες γι' αυτό έχει και τον τίτλο του Εθνάρχη. Τρανά παραδείγματα ο Αρχιεπίσκοπος Κυπριανός και ο Αρχιεπίσκοπος Μακάριος ο Γ΄.
Βαρογράφος

Ο Βαρογράφος είναι ένα αυτογραφικό βαρόμετρο δια του οποίου η ατμοσφαιρική πίεση καταγράφεται αυτόματα με κατάλληλη διάταξη σε χάρτινη ταινία που μετακινείται σε κύλινδρο με τη βοήθεια ωρολογιακού μηχανισμού.
Νικουμαρόρο

Η Νικουμαρόρο, πρώην Γκάρντνερ Νήσος, είναι τμήμα των Νήσων Φοίνικα, ανήκει στο Κιριμπάτι και βρίσκεται στον δυτικό Ειρηνικό Ωκεανό. Είναι μια απομακρυσμένη, επιμήκης, τριγωνική κοραλλιογενής ατόλλη, πλούσια σε βλάστηση και με μια μεγάλη κεντρική θαλάσσια λιμνοθάλασσα. Η Νικουμαρόρο έχει μήκος περίπου 6 χλμ. και λιγότερο από 2 χλμ. πλάτος. Υπάρχουν δύο στενές είσοδοι στον δακτύλιο της ατόλλης, που εμποδίζονται και οι δύο από έναν ευρύ ύφαλο που στεγνώνει στην άμπωτη της παλίρροιας. 

Το Νικουμαρόρο είναι μια από τις πιθανές τοποθεσίες όπου η πιλότος Αμέλια Έρχαρτ προσέκρουσε το αεροπλάνο της, κατά το τελευταίο μοιραίο ταξίδι της στην προσπάθεια της να κάνει το γύρο της Γης. Μια έρευνα που δημοσιεύθηκε τον Οκτώβριο του 2014, αποδίδει ένα μεταλλικό αντικείμενο που βρέθηκε στο νησί το 1991, στο αεροπλάνο της Έρχαρτ.
Χατζή Χαλίλ Εφέντης

Ο Χατζή Χαλίλ Εφέντης (τουρκικά:"Haci H"alil "Efendi") ήταν Οθωμανός αξιωματούχος και ένα απο τα πρώτα θύματα της επανάστασης του 1821.

Ο Χατζή Χαλίλ ήταν Σεϊχουλισλάμης, δηλαδή ο ανώτατος θρησκευτικός αρχηγός των Οθωμανών. Με την έκρηξη της επανάστασης στην Βλαχία και την αποκάλυψη των σχεδίων της Φιλικής Εταιρείας ο Σουλτάνος ζητάει απο τον Χατζή Χαλίλ να εκδώσει διαταγή (φετφά) με την οποία να επιτραπούν σφαγές κατά των Ελλήνων της Κωνσταντινούπολης. Ο Χατζή Χαλίλ αρνήθηκε ζητώντας μια μικρή παράταση (χρόνο μέχρι να έρθει σε συνεννόηση με τον Πατριάρχη Γρηγόριο Ε΄).

Ο Πατριάρχης είχε διαχωρίσει τη θέση του, καθώς είχε αφορίσει επισήμως την επανάσταση. Έτσι, αφού διαβεβαίωσε τον Σεϊχουλισλάμη ότι ο ίδιος και το Γένος ήταν αμέτοχο στην εξέγερση του Υψηλάντη, τον ικέτεψε να τον προστατέψει. 

Ύστερα από διαβουλεύσεις, ο Χατζή Χαλίλ ζήτησε από τον Σουλτάνο διαχωρισμό μεταξύ αθώων και ενόχων, όπως επίτασσε το Κοράνι, και αρνήθηκε να εκδώσει τη φετφά. Ο Σουλτάνος όμως οργισμένος καθαίρεσε τον Χατζή Χαλίλ από την θέση του και τον εξόρισε στη Λήμνο.

Πριν αναχωρήσει όμως γι' αυτήν βασανίστηκε και υπέκυψε στα τραύματά του, αφήνοντας έτσι την τελευταία του πνοή στην Κωνσταντινούπολη. 

Ο Χατζή Χαλίλ Εφέντης αποτελεί μια από τις ευγενέστερες μορφές της επανάστασης του 1821. 

Ο ιστορικός Δημήτριος Καμπούρογλου είχε προτείνει να δοθεί το όνομα του σε δρόμο της Αθήνας.
Εδουάρδος Ιωάννης Τρελώνυ

Ο Εδουάρδος Ιωάννης Τρελώνυ (Αγγλικά: Edward John Trelawny, 1792 - 1881) ήταν Άγγλος τυχοδιώκτης και συγγραφέας.
Αμπαϊάνγκ

Η Αμπαϊάνγκ, επίσης και "Απαϊάνγκ", μερικές φορές "Απιάια", και παλαιότερα "Σάρλοτ Νήσος", "Μάθηους" ή "Έξι Νήσοι", είναι μια κοραλλιογενής ατόλλη του Κιριμπάτι στην συστάδα των Νήσων Γκίλμπερτ, και βρίσκεται στον δυτικό κεντρικό Ειρηνικό Ωκεανό.

Η Αμπαϊάνγκ αποτελείται από 15 νησίδες (η μία τουλάχιστον κατοικείται) στα βόρεια Γκίλμπερτ με συνολική χερσαία έκταση 16 χμ². Η ατόλλη έχει μια λιμνοθάλασσα (26 επί 8 χμ) που προσφέρει προστατευμένο αγκυροβόλιο.

Στα νοτιοδυτικά της Αμπαϊάνγκ υπάρχει ένα κανάλι, το Κανάλι Μπίνγκχαμ, που είναι η βασική σύνδεση μεταξύ της λιμνοθάλασσας και του Ειρηνικού. Το κανάλι βρίσκεται μεταξύ του μεγαλύτερου νησιού της Αμπαϊάνγκ (στα ανατολικά) και ενός μικρού νησιού στα νοτιοδυτικά της Αμπαϊάνγκ που ονομάζεται Τεΐριο.

Υπάρχει τουλάχιστον ένα ξενοδοχείο στην Αμπαϊάνγκ: στο Ταμπουράο το συμβούλιο λειτουργεί έναν ξενώνα. Το Κολλέγιο Αγίου Ιωσήφ λειτουργεί έναν μικρό ιδιωτικό ξενώνα.

Ο Καπετάνιος Τόμας Γκίλμπερτ ήταν ο Ευρωπαίος που ανακάλυψε την ατόλλη, το 1788, την ονόμασε Σάρλοτ Νήσο, προς τιμήν του ιδιοκτήτη του πλοίου του, Σάρλοτ.

Το σπουδαιότερο ίδρυμα στην Αμπαϊάνγκ είναι το Κολλέγιο του Αγίου Ιωσήφ. Πρύτανης είναι ο Σερ Πώλ Τσίλτον, ένας Βρετανός μετανάστης. Το Κολλέγιο ιδρύθηκε το 1939. Τα τελευταία 65 χρόνια έχει εξελιχθεί σε ένα ηγετικό κέντρο εκμάθησης στο Κιριμπάτι. Ανάμεσα στους αποφοίτους του είναι ο τωρινός Πρόεδρος της χώρας Ανότε Τονγκ, και ο προκάτοχος του Τεμπουρόρο Τίτο. 

Όλα τα παρακάτω μέρη βρίσκονται στο μεγαλύτερο νησί της Αμπαϊάνγκ:

Αονομπουάκα - Μποροτιάν - Κοϊνάουα - Εβένα - Μορικάο - Ταμποντεμπίκε - Ταμπουϊρόα - Ταμπουράο - Τακαράνο - Τανιμαϊάκι - Τεμπάνγκα - Τουαραμπού - Ουμπαντεμάν

Κατηγορία:Νησιά Γκίλμπερτ
Λευτέρης Αντωνιάδης

O Λευτέρης Αντωνιάδης ή Κιουτσουκαντωνιάδης (Τούρκικα: "Lefter Küçükandonyadis", 22 Δεκεμβρίου 1925 - 13 Ιανουαρίου 2012) ήταν Τούρκος ποδοσφαιριστής ελληνικής καταγωγής, από την Πρίγκηπο και υπήρξε ένας θρύλος του τουρκικού ποδοσφαίρου. Ήταν ένας από τους καλύτερους παίκτες παγκοσμίως τη δεκαετία του ’50. Αγωνίστηκε 46 φορές με την Εθνική ομάδα της Τουρκίας από το 1948 ως το 1963, από τις οποίες τις εννιά ως αρχηγός, ενώ είχε και τέσσερις συμμετοχές με την Ολυμπιακή ομάδα στους Ολυμπιακούς αγώνες του 1948 στο Λονδίνο.
Φοίβος Ταξιάρχης

Ο Φοίβος Ταξιάρχης (Καλοσκοπή Φωκίδος 1926 ως Φοίβος Κόλλιας - 11 Οκτωβρίου 2007) ήταν Έλληνας ηθοποιός.
Μπαίηκερ

Η Νήσος Μπαίηκερ είναι μια ακατοίκητη ατόλλη που βρίσκεται μόλις βόρεια του ισημερινού στον Κεντρικό Ειρηνικό Ωκεανό περίπου 3.100 χμ νοτιοδυτικά της Χονολουλού. Το νησί είναι περίπου στο μισό της απόστασης Χαβάη - Αυστραλία. Το κοντινότερο νησί είναι η Νήσος Χάουλαντ 68 χμ προς τα βόρεια, και μαζί αποτελούν τα βόρεια εξωτερικά νησιά της συστάδας των Νήσων Φοίνικα.

Το Εθνικό Καταφύγιο Άγριας Ζωής Νήσου Μπαίηκερ αποτελείται από τα 1,64 χμ² της έκτασης του νησιού και τα περιβάλλοντα 123 χμ² βυθισμένης γης. Το νησί είναι ένα Εθνικό Καταφύγιο Άγριας Ζωής που το διαχειρίζεται η Αμερικανική Υπηρεσία Αλιευμάτων και Άγριας Ζωής ως μια νησιωτική περιοχή υπό το Αμερικανικό Υπουργείο Εσωτερικών. Η Μπαίηκερ Νήσος είναι ένα μη ενσωματωμένο και ανοργάνωτο έδαφος των Ηνωμένων Πολιτειών. 

Η άμυνα του είναι αρμοδιότητα των Ηνωμένων Πολιτειών, αν και ακατοίκητο, το επισκέφτεται ετήσια η Αμερικανική Υπηρεσία Αλιευμάτων και Άγριας Ζωής. Για στατιστικούς λόγους, κάποιες φορές ομαδοποιείται με τα Μικρά Εξωτερικά Νησιά των Ηνωμένων Πολιτειών.
Στέλιος Βόκοβιτς

Ο Στέλιος Βόκοβιτς (Κωνσταντινούπολη 1912 - Αθήνα 4 Μαΐου 1990) ήταν Έλληνας ηθοποιός.
Τίτε Κούμπο

O Νοριάκι Κούμπο (, 26 Ιουνίου 1977) είναι Ιάπωνας καλλιτέχνης και γράφει με το όνομα Τίτε Κούμπο. Έγινε γνωστός μέσα από το μάνγκα "Bleach", του οποίου είναι δημιουργός και εικονογράφος.
Μιχάλης Σηφάκης

Ο Μιχάλης Σηφάκης (Ηράκλειο Κρήτης, 9 Σεπτεμβρίου 1984) είναι Έλληνας πρώην διεθνής τερματοφύλακας.
Γιώργος Βούρος

Ο Γιώργος Βούρος (3 Μαΐου 1956 - 27 Αυγούστου 2020) ήταν Έλληνας σκηνοθέτης, ηθοποιός, μεταφραστής, και καθηγητής υποκριτικής.
Γιώργος Βελέντζας

Ο Γιώργος Βελέντζας (Αθήνα 4 Δεκεμβρίου 1927 - 20 Ιουλίου 2015) ήταν Έλληνας ηθοποιός.
Στέφανος Κοτσόλης

Ο Στέφανος Κοτσόλης (Αθήνα, 5 Ιουνίου 1979) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του τερματοφύλακα.
Νίκος Ψαρράς

Ο Νίκος Ψαρράς (γενν. Σοχός Θεσσαλονίκης 25 Σεπτεμβρίου 1971) είναι Έλληνας ηθοποιός.
Κώστας Χαλκιάς

Ο Κώστας Χαλκιάς, (Λάρισα, 30 Μαΐου 1974), είναι Έλληνας διεθνής ποδοσφαιριστής, ο οποίος αγωνίζεται ως τερματοφύλακας. Το 2013 εξελέγη πρόεδρος του ΠΣΑΠ.
Παρασκευάς Άντζας

Ο Παρασκευάς Άντζας (Δράμα, 18 Αυγούστου 1976) είναι Έλληνας πρώην διεθνής ποδοσφαιριστής, ο οποίος αγωνιζόταν ως κεντρικός αμυντικός.
Γκούφυ

Ο Γκούφυ (αγγλ.: "Goofy") είναι δημοφιλής ήρωας των κινουμένων σχεδίων της Walt Disney Animation Studios.

Έχει μορφή σκύλου και είναι γκαφατζής και αδέξιος. Στην αμερικανική ονομασία (Goofy) η ετυμολογία είναι από το Goof, που σημαίνει ανόητος, και την κατάληξη -y. Είναι φίλος με τον Μίκυ Μάους. Οι δύο αυτοί φίλοι έχουν εμφανιστεί μαζί σε πολλές ταινίες.
Αννίτα Πάνια

Η Αννίτα Πάνια (Αθήνα, 25 Απριλίου 1970) είναι Ελληνίδα παρουσιάστρια.
Goin' Through

Οι Goin' Through είναι ελληνικό hip-hop/rap συγκρότημα που αποτελείται από το Νίκο Βουρλιώτη γνωστός και ως NiVO και τον Μιχάλη Παπαθανασίου.
Αικατερίνη της Ελλάδας

H Αικατερίνη της Ελλάδας (4 Μαΐου 1913 - 2 Οκτωβρίου 2007) ήταν το έκτο παιδί και η τρίτη κόρη του Κωνσταντίνου Α΄ και της Σοφίας της Πρωσίας, αδελφή τριών Βασιλέων της Ελλάδας και μιας Βασίλισσας της Ρουμανίας.
Caterpillar D5

right|thumb|350px|Το Caterpillar D5H σε εργοτάξιο.

Το Caterpiller D5 είναι μια μικρή ερπυστριοφόρα μπουλντόζα. Κατασκευαστής είναι η εταιρεία Caterpillar Inc. Η σειρά κατασκευάστηκε για πρώτη φορά το 1939. Σήμερα συνεχίζεται η παρασκευή του τύπου D5K.
Φάιτ Χάρλαν

Ο Φάιτ Χάρλαν ("Veit Harlan", Βερολίνο, 22 Σεπτεμβρίου 1899 - Κάπρι, 13 Απριλίου 1964) ήταν Γερμανός ηθοποιός και σκηνοθέτης στην ναζιστική Γερμανία.
Λιβάνι

thumb|right|250px|Λιβάνι
Λιβάνι (στα Αραβικά "lubban, λουμπάν", στα λατινικά "olibanum") ονομάζεται αρωματική ρητίνη που προέρχεται από τον κορμό του δένδρου "Βοσβελία η ιερή" (επιστημονική ονομασία: "Boswellia sacra"), που φύεται στο Ομάν και στην Υεμένη της Αραβικής Χερσονήσου αλλά και τη Σομαλία (Βορειοανατολική Αφρική). Επειδή όταν καίγεται αναδύει άρωμα, έχει χρησιμοποιηθεί από τα παλαιότατα χρόνια για λατρευτικούς αλλά και για κοσμικούς σκοπούς ως βασικό συστατικό παρασκευής θυμιάματος.
Ύμνος των Αζορών

[[σημαία των Αζορών]]

Ο Hino dos Açores (Ύμνος των Αζορών) είναι ο επίσημος ύμνος των Αζορών στην Πορτογαλία. Καθιερώθηκε το 1979. Οι στίχοι είναι της Νατάλια Κορέια (Natália Correia) και η μουσική του Τεόφιλο Φραζάο (Teófilo Frazão).
Πρώτη δυναστεία Φαραώ της Αιγύπτου

Η Πρώτη δυναστεία Φαραώ της Αιγύπτου, ή Δυναστεία Ι, ήταν η πρώτη σειρά βασιλέων που κυβέρνησε τη χώρα, μετά τη συνένωση της Άνω με την Κάτω Αίγυπτο, πιθανώς από τον Ναρμέρ (ο οποίος συνήθως ταυτίζεται με τον Μήνη). Κέντρο εξουσίας κατά τη δυναστεία αυτή ήταν η Μέμφιδα αλλά οι βασιλείς της, όπως και αυτοί τη 2ης Δυναστείας, κατάγονταν από τη Θίνιδα, γι' αυτό και στην κλασική αρχαιότητα αναφέρονταν ως «Θινίτες» βασιλείς.

Πολύ λίγα ξέρουμε για τη συγκεκριμένη δυναστεία, από τον κατάλογο ονομάτων των Φαραώ στη Στήλη του Παλέρμο, τον βασιλικό κατάλογο της Αβύδου, τα "Αιγυπτιακά" του Μανέθωνα, όπως έχουν διασωθεί από μεταγενέστερους συγγραφείς, και από τα μνημεία της περιόδου που έχουν ανασκαφεί. Η χρονολόγηση της περιόδου αυτής είναι αντικείμενο διαφωνίας μεταξύ των ειδικών. Ανήκει στην πρώιμη Εποχή του χαλκού, και έχουν προταθεί διάφορες χρονολογίες για την έναρξή της, μεταξύ του 34ου και του 30ου αι. π.Χ. Το 2013, χρονολόγηση βασισμένη στη μέθοδο ραδιενεργού άνθρακα τοποθέτησε την έναρξη της δυναστείας (αν αυτή ταυτιστεί με την ενθρόνιση του Χορ-Αχά) γύρω στο 3100 π.Χ.
Κριστίνα Σέντερμπαουμ

Η Κριστίνα Σέντερμπαουμ ("Kristina Söderbaum", Στοκχόλμη, 5 Σεπτεμβρίου 1912 - Χίτσακερ, 12 Φεβρουαρίου 2001) ήταν Σουηδή ηθοποιός στη ναζιστική Γερμανία.
Ντζερ

Ο Ντζερ ή Ιτετί ήταν ο τρίτος βασιλιάς της 1ης Δυναστείας της Αιγύπτου. Γιος του Χορ-Αχά, βασίλεψε, κατά τη Στήλη του Παλέρμο 41 έτη και αναγράφεται ότι γιορτάστηκαν τα 30 πρώτα χρόνια της βασιλείας του. 

Στα "Αιγυπτιακά "του Μανέθωνα, ως τρίτος βασιλιάς της 1ης δυναστείας αναφέρεται ο Κενκένης. Ωστόσο, αν ο Μήνης ταυτίζεται με τον Χορ-Αχά, τότε ο Ντζερ είναι ο 2ος βασιλιάς και συμπίπτει με τον Άθωθι του Μανέθωνα.

Οι περισσότερες πληροφορίες που έχουμε για τον Ντζερ προέρχονται από ανασκαφικά ευρήματα, όπως επιγραφές, στην Άβυδο και στη Σακχάρα. Η Στήλη του Παλέρμο μας πληροφορεί για κάποια μάχη που έγινε με ασιατικό λαό, μια άλλη στήλη που ανακαλύφθηκε στη Νουβία και σήμερα φυλάσσεται στο μουσείο του Χαρτούμ πιστοποιεί μια τέτοια επιδρομή εκεί. Από άλλες πηγές ξέρουμε για εκστρατείες στο Σινά, στον Λίβανο, στη Συρία και στην Παλαιστίνη.

Μετά τον θάνατο του, ο Ντζερ θάφτηκε στη νεκρόπολη της Αβύδου. Τον διαδέχτηκε ο γιος του, Ντζετ. Ο τάφος του έχει βρεθεί στη νεκρόπολη της Άβυδου και είναι υπόγειος, χτισμένος με τούβλα. Σε αυτόν βρέθηκαν πολλά χρυσά κοσμήματα.
Γιώργος Κοτζιούλας

Ο Γιώργος Κοτζιούλας (23 Απριλίου 1909 – 29 Αυγούστου 1956) ήταν ποιητής, πεζογράφος, θεατρικός συγγραφέας και κριτικός, με σημαντική συνεισφορά στην Εθνική Αντίσταση.
Χαϊλέ Γκεμπρεσελασιέ

thumb|200px
Ο Χαϊλέ Γκεμπρεσελασιέ ("ኃይሌ ገብረ ሥላሴ", 18 Απριλίου 1973) είναι Αιθίοπας δρομέας μεγάλων αποστάσεων.

Ο Γκεμπρεσελασιέ είναι δρομέας υψηλού επιπέδου στις αποστάσεις μεταξύ 1500 μέτρων και Μαραθωνίου, ξεκινώντας από αγώνες ανοικτού, κλειστού στίβου, ανώμαλου δρόμου και καταλήγοντας σε αγώνες δρόμου τα τελευταία χρόνια. Έχει καταρρίψει 26 παγκόσμια ρεκόρ και κατέκτησε αρκετούς ολυμπιακούς τίτλους, καταλαμβάνοντας εξέχουσα θέση στους μεγαλύτερους δρομείς όλων των εποχών. 

Τον Σεπτέμβριο του 2008, σε ηλικία 35 ετών, κέρδισε τον Μαραθώνιο του Βερολίνου με 2.03.59, καταρρίπτοντας το δικό του παγκόσμιο ρεκόρ κατά 27 δευτερόλεπτα. Ήταν η πρώτη φορά που το ρεκόρ του Μαραθωνίου έπεσε κάτω από το όριο των 2.04.00. Το ρεκόρ αυτό καταρρίφθηκε τρία χρόνια αργότερα, ξανά στο Μαραθώνιο του Βερολίνου, όταν ο Κενυάτης Πάτρικ Μακάου σημείωσε χρόνο 2.03.38.
Ντεν

O Ντεν ή Ντεβέν ("(Den ή Dewen)" ή, κατά τον Μανέθωνα, "Ουσαφάης" ή "Ουσαφάιδας") ήταν Αιγύπτιος βασιλιάς της 1ης δυναστείας Φαραώ. 

Ήταν γιος και διάδοχος του Ντζετ και της Μερνεΐτ (Merneith). Σε αιγυπτιακά αρχεία αναφέρονται πόλεμοι που έκανε με φυλές Βεδουΐνων στο Σινά. Ήταν ο πρώτος που χρησιμοποίησε τον τίτλο του βασιλέα της Άνω και Κάτω Αιγύπτου και χρησιμοποίησε το έμβλημα με τις δυο κορώνες, τη μία κόκκινη και την άλλη λευκή. Τα δύο χρώματα συμβόλιζαν τα δύο βασίλεια.

Το δάπεδο του τάφου του στην νεκρόπολη της Αβύδου είναι από κόκκινο γρανίτη και είναι η πρώτη φορά στην Αίγυπτο που χρησιμοποιήθηκε ο γρανίτης ως οικοδομικό υλικό.

Σύμφωνα με μελέτη του Τόμπυ Γουίλκινσον για τη Στήλη του Παλέρμο, ο Ντζετ βασίλεψε τουλάχιστον 32 χρόνια. Ο Γουίλκινσον αναφέρει ότι τα μεσαία έτη της βασιλείας του Ντζετ διατηρούνται στη Στήλη του Καΐρου (L Απόσπασμα 5), ενώ τα ύστερα έτη καταγράφονται στο μητρώο ΙΙΙ της στήλης του Παλέρμο.

Επιγραφή από ελεφαντόδοντο από την Άβυδο απεικονίζει τον Ντεν κατά τη στιγμή της «κατάκτησης της Ανατολής» (ο όρος «ανατολή» θεωρείται ότι αναφέρεται στο Σινά). Το όνομα Ντεν σημαίνει «ο Ώρος που χτυπά».
Κοβαλτίτης

Ο Κοβαλτίτης ή Κοβαλτίνης (αγγλ. cobaltite) είναι θειοαρσενικούχο ορυκτό του κοβαλτίου. Το όνομά του προέρχεται από την γερμανική λέξη "Kobold" (=ξωτικό), λόγω της αδυναμίας σωστής καμίνευσης των κοβαλτιούχων ορυκτών από τους αλχημιστές, οι οποίοι πίστευαν ότι στο ορυκτό περιεχόταν κάποιο ξωτικό, που δεν επέτρεπε την καμίνευσή του.

Η δομή του παρουσιάζει σημαντικές ομοιότητες με αυτήν του σιδηροπυρίτη. Στον κοβαλτίτη οι δεσμοί μεταξύ ατόμων θείου (S-S) αντικαθίστανται από δεσμούς θείου - αρσενικού (S-As), εξηγώντας το διαφορετικό σύστημα κρυστάλλωσης (ρομβικό αντί κυβικού). Η εξωτερική συμμετρία, ωστόσο, παραμένει παρόμοια με αυτήν του κυβικού (για το λόγο αυτό το ορυκτό αναφέρεται ως «ψευδοκυβικής συμμετρίας») και οι κρύσταλλοί του, εξωτερικά, προσομοιάζουν πολύ με αυτούς του σιδηροπυρίτη, διαφέροντας μόνον ως προς το χρώμα.

Ανευρίσκεται σε υδροθερμικές αποθέσεις υψηλών θερμοκρασιών και σε φλέβες ή παρενεσπαρμένος σε πετρώματα μεταμόρφωσης επαφής. Σχετίζεται με όλα τα ορυκτά της ομάδας μικτών θειούχων (σφαλερίτης, σιδηροπυρίτης, χαλκοπυρίτης), μαγνητίτη, τιτανίτη και πολυάριθμα θειούχα - αρσενικούχα ορυκτά του κοβαλτίου και του νικελίου.

Παραλλαγές του αποτελούν τα ορυκτά γλαυκόδοτο (glaucodot) και αλλοκλασίτης (alloclasite).

Εξαλλοιώνεται, συνήθως, προς ερυθρίτη (Co3(AsO4).2-8(H2O)), που έχει έντονο ερυθρό χρώμα. Τα προϊόντα εξαλλοίωσής του έχουν όλα έντονα χρώματα και αποκαλούνται «μπουμπούκια του κοβαλτίου» (cobalt blooms), χρησιμεύουν δε ως ενδείκτες ύπαρξης πρωτογενών μεταλλευμάτων κοβαλτίου.

Είναι από τα βασικά μεταλλεύματα για την παρασκευή καθαρού κοβαλτίου, το οποίο έχει ευρύτατες βιομηχανικές εφαρμογές. Απαντά στη Σουηδία (περιοχές Tunaberg, Nyköping, Södermanland), τη Νορβηγία, τη Βρετανία (Κορνουάλλη), τη Γερμανία, το Μαρόκο, τον Καναδά και την Αυστραλία.
Κά'α

Ο Κά'α "(Qa'a ή Qáa)" ή, κατά τον Μανέθωνα, "Βιμπένθης" ή "Βιηνεχής," ήταν ο τελευταίος γνωστός βασιλιάς της πρώτης δυναστείας της Αιγύπτου. 

Ο τάφος του, (Τάφος Q) στη νεκρόπολη της Αβύδου, είχε πολύ μεγάλες διαστάσεις (30 Χ 23 μέτρα). Στα ευρήματα του τάφου συγκαταλέγεται σφραγίδα με το όνομά του στην ιερογλυφική γραφή και 26 ταφές-θυσίες. Οι ανασκαφές έγιναν από το Γερμανικό Ινστιτούτο στα μέσα της δεκαετίας του 90 , τα ευρήματα δείχνουν μακρά βασιλεία (25 έτη).

Από την περίοδο βασιλείας του έχουν βρεθεί πολλές επιγραφές. Σε ανασκαφή τάφου αξιωματούχου του Κά'α, στη νεκρόπολη της Σακκάρα, βρέθηκε στήλη από την οποία συμπεραίνεται ότι, κατά τη βασιλεία του, η Αίγυπτος ευημερούσε. Το όνομα Qa'a μεταφράζεται ως "το χέρι του, αυξάνεται" .
Ανετζίμπ

Ο Ανετζίμπ, ("Anedjib ή Enezib, Adjib, ή Andjyeb" ή, κατά τον Μανέθωνα, "Μιεβιδός"), ήταν βασιλιάς της 1ης δυναστείας Φαραώ της Αιγύπτου.

Σύμφωνα με τον Μανέθωνα βασίλεψε 26 έτη. Ωστόσο αυτή η πληροφορία δεν είναι αποδεκτή από τους αιγυπτιολόγους οι οποίοι, με βάση τη Στήλη του Παλέρμο και τη Στήλη του Καΐρου, εκτιμούν ότι βασίλευσε περί τα 7, ή, κατά τους περισσότερους, περί τα 10 έτη.

Ο τάφος του Ανετζίμπ, ο Τάφος 10 στη νεκρόπολη της Αβύδου, επιβεβαιώνει τη κρίση που αντιμετώπισε στη σύντομη βασιλεία του. Ο τάφος θεωρείται ότι είναι «ένας από τις χειρότερους που κατασκευάστηκαν και μικρότερος μεταξύ των βασιλικών τάφων της Αβύδου, μια απλή κατασκευή 53,75 Χ 29,5 ft (16,4 m X 9)». Είναι χτισμένος εξ ολοκλήρου από ξύλο και όχι από πέτρα, και κακή ποιότητα κατασκευής, ενώ «"γύρω του υπάρχουν 64 τάφοι, επίσης χαμηλού επιπέδου"».

Το πιο αξιοσημείωτο χαρακτηριστικό της βασιλείας του φαίνεται να είναι η κατασκευή του τάφου S3038, ο οποίος κατασκευάστηκε για κάποιον αξιωματούχο του. Πρόκειται για μεγάλο μασταμπά πάνω από τον οποίο υπήρχε κρυμμένος κλιμακωτός τύμβος, η κατασκευή του οποίου δείχνει να προετοιμάζει το έδαφος για τις κλιμακωτές πυραμίδες της 3ης Δυναστείας. Λόγο του τρόπου που έγιναν οι παλαιότερες ανασκαφές στη νεκρόπολη της Σακκάρα και λόγω επίσης της κακής κατάστασης των βασιλικών τάφων στην Άβυδο, δεν μπορούμε να είμαστε βέβαιοι ότι οι κλιμακωτοί τύμβοι δεν πρωτοεμφανίζονται σε προγενέστερες βασιλείες. Ωστόσο, ελλείψει άλλων στοιχείων, η επινόηση αυτή αποδίδεται στην εποχή του Ανετζίμπ.

Μερικά λίθινα αγγεία φέρουν επιγραφές που έχουν σβηστεί υπό τον διάδοχό του, Σεμερκέτ, γεγονός που μπορεί να υποδηλώνει ότι καθαιρέθηκε ή ότι ο Σεμερκέτ τον θεώρησε σφετεριστή, όπως και τη Μερνεΐτ.
Ώρος Κα

Ο Ώρος Κα ή Κα ήταν βασιλιάς της προδυναστικής περιόδου στην Αίγυπτο. Ήταν βασιλιάς της Κάτω Αιγύπτου και το όνομα του αναφέρεται στην Στήλη του Παλέρμο.

Για την βασιλεία του Κα υπάρχουν πολλές μαρτυρίες από επιγραφές που έχουν βρεθεί στη Μέμφιδα στο Φαγιούμ και στο δέλτα του Νείλου. Ήταν ο πρώτος φαραώ που χρησιμοποίησε το γεράκι στο έμβλημα του. . Πιστεύεται ότι το όνομα του , Κα, δεν είναι το πραγματικό αλλά είναι τελετουργικό που είχε σχέση με τα θρησκευτικά του καθήκοντα ή είχε συμβολικό χαρακτήρα . Ωστόσο, το όνομα Κα ακούγεται σαν γενικός τίτλος των Φαραώ. Γιος του ίσως ήταν ο βασιλιάς Narmada του οποίου ο τάφος έχει κατασκευαστή με τον ίδιο τρόπο και βρίσκετε κοντά σε αυτόν του Κα. Στον τάφο του Narmada βρέθηκε αγαλματίδιο από ελεφαντόδοντο αρχαίου βασιλιά που θα μπορούσε να είναι ο Κα.

Ο Κα τάφηκε σε διπλό τάφο, B7-B9, στη νεκρόπολη της Αβύδου και θεωρείται ότι έχει προηγηθεί στον τάφο ο βασιλιάς Narmada. Το συμπέρασμα αυτό βασίζεται στην ανάλυση της κεραμικής αλλά του στυλ και της θέσης του τάφου στο νεκροταφείο. Τα χαρακτηριστικά του είναι πολύ παρόμοια με την υποτιθέμενη προηγούμενη ταφή του βασιλιά "Ώρος iry", στη θέση και το σχήμα, τα δύο κοιλώματα ευθυγραμμίζονται στη μία πλευρά με ένα στενό άνοιγμα μεταξύ τους δύο μέτρα περίπου. Ανασκάφηκε το 1902 και βρέθηκαν θραύσματα υαλώδους μαχαιριού, κεραμικής και πολλές επιγραφές με το όνομά του Κα.
Στάδιο ΓΣΕ

Το Στάδιο ΓΣΕ είναι ποδοσφαιρικό στάδιο, που βρίσκεται στην Αμμόχωστο της Κύπρου. Ανήκει στον Γυμναστικό Σύλλογο «Ευαγόρα» (ΓΣΕ). Αποτελεί την πραγματική έδρα της Νέας Σαλαμίνας Αμμοχώστου και της Ανόρθωσης Αμμοχώστου. Το Στάδιο ΓΣΕ παραμένει εγκαταλελειμμένο και σε κακή κατάσταση από το 1974 όταν η Τουρκία εισέβαλε στην Κύπρο καταλαμβάνοντας το 37.6% του νησιού, συμπεριλαμβανομένης της πόλης της Αμμόχωστου.
Θέλετε να χορέψετε μαζί μου;

To Voulez-vous danser avec moi ? "(Θέλετε να χορέψετε μαζί μου;)" είναι μια κωμωδία μυστηρίου Γαλλικής παραγωγής του 1959 σε σκηνοθεσία Μισέλ Μπουαρόν με πρωταγωνιστές τους Μπριζίτ Μπαρντό και Ανρί Βιντάλ. Η ταινία είναι βασισμένη στο μυθιστόρημα "The Blonde Died Dancing" του Κέλεϊ Ρους (λογοτεχνικό ψευδώνυμο των Γουίλιαμ & Όντρεϊ Ρους).
Βρετανική Γουιάνα

Βρετανική Γουιάνα ήταν το όνομα της Βρετανικής αποικίας στη Βόρεια ακτή της Νότιας Αμερικής, όπου σήμερα βρίσκεται το ανεξάρτητο κράτος της Γουιάνας.

Η περιοχή αρχικά είχε κατακτηθεί από τους Ολλανδούς, που είχαν δημιουργήσει τρεις αποικίες. Αυτές κατακτήθηκαν από τους Βρετανούς το 1796, ενώ επίσημα παραχωρήθηκαν στο Ηνωμένο Βασίλειο το 1814. Ενοποιήθηκαν ως μια αποικία το 1831. Πρωτεύουσα ήταν η Τζώρτζταουν (γνωστό και ως Στάμπροεκ πριν το 1812). Στον Β΄ Παγκόσμιο Πόλεμο συμπεριελήφθη στη αμερικανο-βρετανική Συμφωνία αντιτορπιλικών έναντι βάσεων. Το 1962 ξέσπασαν ταραχές κατά της κυβέρνησης του Τσεντί Τζαγκάν, ηγέτη του Λαϊκού Προοδευτικού Κόμματος, με αφορμή τον προϋπολογισμό. Ύστερα από μία εβδομάδα ταραχών, ολόκληρες συνοικίες της Τζώρτζταουν πυρπολήθηκαν και ο απολογισμός ήταν πέντε νεκροί, 127 τραυματίες και ζημιές που ανήλθαν σε δέκα εκατομμύρια στερλίνες. Επιβλήθηκε κατάσταση έκτακτης ανάγκης, η οποία έληξε στις 19 Αυγούστου του 1962, όμως η πρώην βρετανική αποικία εισήλθε σε περίοδο αστάθειας. Η Γουιάνα ανεξαρτητοποιήθηκε στις 26 Μαΐου του 1966.
Σκορπιός Α΄

Ο Σκορπιός Α΄ ή "Hổ Cáp" ή "Serket" ήταν βασιλιάς της Άνω Αιγύπτου στην προδυναστική Άιγυπτο. Το όνομα του πιθανότατα είναι τελετουργικό και όχι το πραγματικό, ίσως παραπέμπει στη θεά Σελκέτ που είχε έμβλημα της τον σκορπιό.

Πιστεύεται ότι έζησε στην Θίνη έναν ή δυο αιώνες πριν τον Σκορπιό Α΄. Στην νεκρόπολη της Άβυδου όπου έχουν βρεθεί οι τάφοι όλων των Θινιτών Φαραώ του αποδίδεται ο τάφος U . Ο τάφος αυτός έχει συληθεί ήδη από την αρχαιότητα , από τα λίγα ευρήματα είναι μικρές πλάκες με οπή στη μέση. Επίσης τα ιερογλυφικά πάνω στις πλάκες ήταν μισό κατεστραμμένα και πιστεύεται ότι ήταν κατάλογοι με τα ονόματα πόλεων που έδιναν φόρους. Στις δύο πλάκες αναφέρονται τα ονόματα των πόλεων Βούβαστις και Βούτος που βρίσκονταν στο Δέλτα του Νείλου. Αυτό δείχνει ότι η επικράτεια του Σκορπιού είχε φτάσει μέχρι το δέλτα του Νείλου και την Κάτω Αίγυπτο. Από αυτή την περίοδο άρχισε η τήρηση αρχείων με ιερογλυφική γραφή.

Ο Σκορπιός κατάφερε να ενώσει τα μικρά βασίλεια στην Άνω Αίγυπτο , ενώ κατέκτησε εδάφη στη Νουβία και Παλαιστίνη.

Ο "Τζον Νταρνέλ" του πανεπιστημίου του Γέιλ ανακάλυψε τοιχογραφία, 5.000 ετών, με απεικόνιση του Σκορπιού και αναφέρεται σε νίκη του επί άλλου προδυναστικού βασιλιά, ίσως του Ναρμάντα. Υπάρχει και η άποψη ότι οι δύο Φαραώ με το όνομα Σκορπιός ήταν το ίδιο πρόσωπο.
Προδυναστική περίοδος της Αιγύπτου

thumb|200px|right|Η Παλέτα του Νάρμερ (εμπρόσθια όψη).
thumb|200px|right|Η Παλέτα του Νάρμερ (πίσω όψη).
Η Προδυναστική περίοδος της Αιγύπτου είναι η περίοδος της αιγυπτιακής προϊστορίας έως το 3050 π.Χ. περίπου. Την περίοδο εκείνη σχηματίστηκαν τα δύο βασίλεια της Άνω και Κάτω Αιγύπτου. Γραπτές μαρτυρίες για αυτή την εποχή έχουμε κυρίως στην Στήλη του Παλέρμο, όπου αναφέρει τους Φαραώ και από επιγραφές που έχουν βρεθεί σε τάφους στην νεκρόπολη της Άβυδου. Το τέλος αυτής της περιόδου σηματοδοτείται με την ένωση από τον Μήνη της Άνω και Κάτω Αιγύπτου σε ένα βασίλειο.

Κατά την προδυναστική περίοδο η Αιγυπτιακή γλώσσα καταγράφεται για πρώτα φορά με ιερογλυφικά και σύμφωνα με τις αρχαιολογικές ανασκαφές έχουμε τις πρώτες γνωστές αποικίες στην περιοχή της Παλαιστίνης. Στο Δέλτα του Νείλου εμφανίζονται οι πρώτες πόλεις κράτη. Από ανασκαφές στη νεκρόπολη της Αβύδου φαίνεται ότι από αυτή την περίοδο η Άνω Αίγυπτος είχε κατακτήσει την Κάτω αφού οι βασιλείς της είναι θαμμένοι εκεί. 

Οι περισσότεροι Αιγυπτιολόγοι πιστεύουν ότι ο Ναρμέρ ήταν ο τελευταίος Φαραώ αυτής της περιόδου, καθώς και ο Φαραώ Σκορπιός που το όνομα του παραπέμπει στη θεά Σελκέτ.

Τα ονόματα των περισσότερων βασιλέων αυτής της περιόδου διασώζονται από το Λίθο του Παλέρμο, αλλά πιστεύεται ότι δεν είναι τα πραγματικά τους ονόματα αλλά τελετουργικά. Γνωστοί είναι οι παρακάτω:
Λαοδίκεια η Κατακεκαυμένη

Η Λαοδίκεια η Κατακεκαυμένη ήταν αποικία του Σελεύκου Α΄ του Νικάτορος κοντά στα σύνορα Λυκαονίας - Πισιδίας. Ήταν γνωστή στους Ρωμαίους ως Λαοδίκεια Κομβούστα (Laodicea Combusta) και ως Κλαυδιολαοδίκεια (Claudiolaodicea). Βρίσκεται στη σημερινή Λαντίκ (Ladik) της επαρχίας Ικονίου της ασιατικής Τουρκίας. 

Ήταν μια από τις πέντε Λαοδίκειες του Σελεύκου, προς τιμήν της μητέρας του Λαοδίκης. Το προσωνύμιό της οφείλει στο γεγονός ότι κτίστηκε σε ηφαιστειακή περιοχή, γεγονός που δεν αποδέχεται ο Χάμιλτον. Κατά μιαν άλλη εκδοχή η πόλη καταστράφηκε από πυρκαϊά και ξανακτίστηκε με το διακριτικό της προσωνύμιο. Βρισκόταν στα βορειοδυτικά του Ικονίου, επί υψηλής οδού που οδηγούσε από τα ιωνικά παράλια στην Μελιτηνή του Ευφράτη. Πάντως ενώ κάποιοι μελετητές την τοποθετούσαν πότε στην Πισιδία, πότε στην Λυκαονία, ο Κλαύδιος Πτολεμαίος την έθετε στην Γαλατία. Οι διαφορές εξηγούνται από το ότι τα εδάφη αυξομειώνονταν σε έκταση, ώστε πότε ανήκε στην Πισιδία πότε στην Λυκαονία. 

Στη σημερινή πόλη Λαντίκ έχουν ανακαλυφθεί πολυάριθμα θραύσματα αρχιτεκτονικής και γλυπτικής. Οι επισκέπτες του 19ου αιώνα περιέγραφαν διαζώματα, επιτύμβιες μαρμάρινες στήλες με κεφαλαία γράμματα, κορνίζες, καθώς και βωμούς διάσπαρτους στους δρόμους, ανάμεσα στα σπίτια και θαμμένα στο έδαφος. Επί αυτοκρατορίας του Κλαυδίου ονομάστηκε "Κλαυδιολαοδίκεια", ενώ νομίσματα ήλθαν στο φως από την εποχή του Τίτου και του Δομιτιανού.
Άνω Αίγυπτος

thumb|right|200px|χάρτης της αρχαίας Αιγύπτου
Η Άνω Αίγυπτος "(Αραβικά: صعيد مصر Sa'id Misr)" είναι ιστορική περιοχή της Αιγύπτου. Η περιοχή ορίζεται από τον πρώτο καταρράκτη του Νείλου και το σύγχρονο Ασουάν έως και το Λούξορ, εκτείνεται και από τις δύο πλευρές του Νείλου. Στην αρχαιότητα ήταν γνωστή και σαν "Ta Shemau" που σημαίνει «γη των καλαμιών» αλλά και σαν "γη του κριθαριού". Η σύγχρονη Άνω Αίγυπτος διαιρείτε σε 22 επαρχίες.

Η Άνω Αίγυπτος καλύπτεται από μια εύφορη κοιλάδα που δημιουργείται με τις πλημμύρες του Νείλου. Στην αρχαιότητα η περιοχή είχε πλεόνασμα τροφίμων. Κοντά στην γόνιμη γη υπήρχαν οάσεις που βρίσκονταν στον αρχαίο δρόμο για τα ορυχεία του Σινά. Από ανασκαφές έχει αποδειχτεί ότι η Άνω Αίγυπτος είχε εμπορικές σχέσεις με άλλους λαούς.

Οι άνθρωποι εγκαταστάθηκαν στην Αίγυπτο πριν περίπου 250.000 χρόνια και στην εύφορη περιοχή, επιρρεπή σε πλημμύρες του Νείλου πριν 25.000 χρόνια. Η πρόδρομος της προδυναστικής περιόδου στην Άνω Αίγυπτο είναι γνωστή ως Naqada πολιτισμός. 

Κατά την προδυναστική περίοδο της αιγυπτιακής ιστορίας (μέχρι περίπου 3100 π.Χ.), άρχισαν να σχηματίζονται τα πρώτα βασίλεια, αργότερα η Αίγυπτος ήταν χωρισμένη σε άνω και κάτω Αίγυπτος , σε δύο βασίλεια. Ο Φαραώ Μήνης βασιλιάς της Άνω Αιγύπτου ένωσε τη χωρά σε ένα βασίλειο ξεκινώντας μια νέα περίοδο το Παλαιό βασίλειο. Σύμβολο της Άνω Αιγύπτου ήταν ο θεός Σεθ το λευκό στέμμα και ο Λωτός, το οποίο με τον Μήνη ενώθηκε με το ερυθρό στέμμα και τον πάπυρο της Κάτω Αιγύπτου. 

Η κύρια πόλη της Άνω Αιγύπτου ήταν η Ιερακόπολις, και προστάτιδα θεά η Νεκχεμπέτ που για σύμβολο της είχε το γεράκι. Το διοικητικό κέντρο όμως ήταν οι Θήβες που μετά την καταστροφή της από τους Ασσύριους έχασε την σημασία της. Την εποχή των Πτολεμαίων σημαντική πόλη της Άνω Αιγύπτου ήταν η Πτολεμαΐδα Ερμία.

Στην σύγχρονη Αίγυπτο ο τίτλος του πρίγκιπα της Άνω Αιγύπτου χρησιμοποιήθηκε από τους κληρονόμους του Αιγυπτιακού θρόνου. Ακόμα και σήμερα, παρόλο η βασιλεία καταργήθηκε το 1953, εξακολουθεί να χρησιμοποιείται.
Τελεφερίκ Λυκαβηττού

thumb|right|Συρμός του τελεφερίκ (αφετηρία).
thumb|left|Σταθμός αφετηρίας του τελεφερίκ.
Το Τελεφερίκ Λυκαβηττού (ή «σχοινιοκίνητος σιδηρόδρομος Λυκαβηττού») είναι σχοινιοκίνητο σιδηροδρομικό μέσο που συνδέει το Κολωνάκι με την κορυφή του Λυκαβηττού.

Κατασκευάστηκε από τον Ε.Ο.Τ. τη δεκαετία του 1960. Εγκαινιάστηκε στις 18 Απριλίου 1965, ενώ η λειτουργία του ξεκίνησε την επόμενη μέρα (19 Απριλίου). Από το Δεκέμβριο του 2012, ο χώρος του τελεφερίκ αναπλάστηκε από μια ομάδα Ελλήνων και διεθνών δημιουργών (Jeff Van Dyck, Τάσος Μπουλμέτης, κ.ά.) με τη χρήση βίντεο, κολάζ, φωτιστικών εφέ και ζωγραφικής αναμόρφωσης. Η ανάπλαση έγινε με την υποστήριξη του Οίκου Μεταξά. Η αφετηρία του βρίσκεται στη συμβολή των οδών Πλουτάρχου και Αριστίππου και το τέρμα του στο παρεκκλήσι του Αγίου Γεωργίου (στην κορυφή του λόφου). Έχει δυο βαγόνια και μπορεί να μεταφέρει 34 άτομα σε κάθε βαγόνι. Η γραμμή του είναι μονή, ενώ στο μέσον της διαδρομής υπάρχει πλάτωμα στο οποίο διασταυρώνονται το ανερχόμενο και το κατερχόμενο όχημα.

Το 2002 έγινε μια σημαντική ανακαίνιση στο τροχαίο υλικό, αφού ανακατασκευάστηκαν τα δύο βαγόνια από την εταιρία «Αμαξώματα Τσώκος» στη Λιβαδειά. Το μήκος της γραμμής του τελεφερίκ Λυκαβηττού είναι 210 μέτρα και έχει κλίση 28 μοιρών. Η πρόσβαση στο τελεφερίκ γίνεται μέσω της στάσης "4η Λυκαβηττού" της λεωφορειακής γραμμής 060. Υπήρξε σχεδιασμός ώστε ο σιδηρόδρομος να φθάσει στην στάση 4η Λυκαβηττού, στη διασταύρωση Πλουτάρχου με Κλεομένους, ωστόσο υπήρξαν αντιδράσεις των περίοικων που ανέστειλαν το εγχείρημα.
Ένωση Ποδοσφαιρικών Σωματείων Ηρακλείου

Η Ένωση Ποδοσφαιρικών Σωματείων Ηρακλείου (Ε.Π.Σ.Η.) είναι αρμόδια για το άθλημα του ποδοσφαίρου στο νομό Ηρακλείου. Εδρεύει στην πόλη των Ηρακλείου και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.

Ειδικότερα, διοργανώνει το «Κύπελλο Μάχης Κρήτης» για μικρές ηλικίες. Πρόκειται για μία από τις παλιότερες διοργανώσεις της ΕΠΣΗ, που αρχικά ονομαζόταν «Κύπελλο Ηρώων» και μετείχαν ομάδες από όλη την Κρήτη. Ακόμη, διατηρεί ομάδα παλαιμάχων. Η Ένωση απονέμει ετήσια έπαθλα στους καλύτερους σκόρερ και «Κύπελλο Ήθους» στις ομάδες με την καλύτερη βαθμολογία "ευ αγωνίζεσθαι" (fair play) της κάθε κατηγορίας.
Φέλιξ Μέντελσον Μπαρτόλντι

Ο Γιάκομπ Λούντβιχ Φέλιξ Μέντελσον Μπαρτόλντι ("Jakob Ludwig Felix Mendelssohn Bartholdy", γερμανικά: [ˈjaːkɔp ˈluːtvɪç ˈfeːlɪks ˈmɛndl̩szoːn baʁˈtɔldi], Αμβούργο, 3 Φεβρουαρίου 1809 – Λειψία, 4 Νοεμβρίου 1847), γεννημένος και ευρέως γνωστός ως Φέλιξ Μέντελσον ήταν Γερμανός συνθέτης, πιανίστας, οργανίστας και διευθυντής ορχήστρας της πρώιμης ρομαντικής περιόδου, από τις διασημότερες φυσιογνωμίες της εποχής. 

Εγγονός του φιλοσόφου Μωυσή Μέντελσον (Moses Mendelssohn), ο Φέλιξ γεννήθηκε σε μια εξέχουσα εβραϊκή οικογένεια. Ανατράφηκε άθρησκος μέχρι την ηλικία των επτά ετών, όταν βαφτίστηκε ως Μεταρρυθμιστής χριστιανός. Νωρίς, θεωρήθηκε παιδί-θαύμα, αλλά οι γονείς του ήταν επιφυλακτικοί και δεν επεζήτησαν να αξιοποιήσουν το ταλέντο του.

Ο Μέντελσον απολάμβανε πρώιμη επιτυχία στη Γερμανία, όπου επανέφερε το ενδιαφέρον για τη μουσική τού Γιόχαν Σεμπάστιαν Μπαχ, ταξιδεύοντας σε όλη την Ευρώπη. Ήταν ιδιαίτερα αποδεκτός στη Βρετανία, ως συνθέτης, αρχιμουσικός και σολίστ, και οι δέκα επισκέψεις του εκεί -κατά τις οποίες πολλά από τα μεγάλα έργα του έκαναν πρεμιέρα- αποτελούν σημαντικό μέρος της καριέρας του. Ωστόσο, οι -ουσιαστικά- συντηρητικές του προτιμήσεις, τον διαχώρισαν από πολλούς από τους πιο «εκσυγχρονιστές» μουσικούς της εποχής του, όπως ήσαν οι Φραντς Λιστ, Ρίχαρντ Βάγκνερ, Σαρλ Αλκάν και Εκτόρ Μπερλιόζ. Το Ωδείο της Λειψίας (σήμερα Πανεπιστήμιο Μουσικής και Θεάτρου της Λειψίας), το οποίο ίδρυσε, έγινε προπύργιο αυτής της «αντι-ριζοσπαστικής» προοπτικής.

Ο Μέντελσον έγραψε συμφωνίες, κοντσέρτα, ορατόρια και μουσική δωματίου, ιδιαίτερα για το πιάνο. Στα πιο γνωστά έργα του περιλαμβάνονται η εισαγωγή και προγραμματική μουσική για το "Όνειρο Θερινής Νυκτός", η "Ιταλική Συμφωνία", η "Σκωτική Συμφωνία", η εισαγωγή "Εβρίδες", το "Κοντσέρτο για βιολί" και το "Οκτέτο εγχόρδων". Τα "Τραγούδια Χωρίς Λόγια" είναι οι πιο διάσημες συνθέσεις του για σόλο πιάνο. Μετά από μακρά περίοδο, σχετικού, παραγκωνισμού της μουσικής του, λόγω των μεταβαλλόμενων μουσικών προτιμήσεων και του επικρατούντος αντισημιτισμού, στα τέλη του 19ου και στις αρχές του 20ου αιώνα, η δημιουργική πρωτοτυπία του έχει πλέον αναγνωριστεί και επανεκτιμηθεί. Περιλαμβάνεται, πλέον, στους πιο δημοφιλείς συνθέτες της ρομαντικής εποχής, αν και ο θεωρούμενος ως «συντηρητισμός» του, προκάλεσε αντιδράσεις, με αποκορύφωμα τη σκληρότατη κριτική που δέχτηκε από τον Βάγκνερ (βλ. Φήμη και παρακαταθήκη).
Και ο Θεός... έπλασε τη γυναίκα

Το Και ο Θεός... έπλασε τη γυναίκα (Γαλλικά: Et Dieu... crea la Femme) είναι μια Γαλλική δραματική ταινία του 1956 σε σκηνοθεσία Ροζέ Βαντίμ, με πρωταγωνιστές τους Μπριζίτ Μπαρντό, Κουρντ Γιούργκενς και Ζαν Λουί Τρεντινιάν.
Strange Fruit

Το Strange Fruit είναι τραγούδι της Μπίλι Χόλιντεϊ. Κυκλοφόρησε ως Β' πλευρά σε δίσκο γραμμοφώνου, αφού λόγω των στίχων του θεωρείτο αδύνατο να αναφέρεται ως Α' πλευρά. Είναι το πρώτο τραγούδι για τα δικαιώματα του πολίτη που κυκλοφόρησε σε δίσκο. Οι στίχοι του καταγγέλλουν το λυντσάρισμα δυο μαύρων Αμερικάνων στον νότο των ΗΠΑ. Η ερμηνεία του από την Χόλιντεϊ συμπεριλήφθηκε στον κατάλογο Grammy Hall of Fame το 1978. Συμπεριλαμβάνεται επίσης στον κατάλογο Songs of the Century.